Downloaded from YTS.MX
Official YIFY movies site: YTS.MX
Maailman terveysjärjestö julisti koronaviruksen tänään pandemiaksi.
Määrään tänään, että ihmisten tulee pysyä kotona turvassa.
…että lähes kaikki asukkaat -
pysyttelevät yksinkertaisesti kotona.
Tästä illasta lähtien on voimassa hyvin yksinkertainen sääntö.
Teidän on pysyttävä kotona.
Kuolettava virus levisi maailmassa maaliskuussa 2020.
PYSY KOTONA, JOS VOIT
Elämämme seisahtui yhdessä yössä.
Meidän pysähtyessämme -
luonnossa alkoi kuitenkin tapahtua merkittäviä asioita.
Ilma oli puhtaampaa.
Vesi oli puhtaampaa.
Eläinmaailma alkoi kukoistaa tavalla, jota emme ole nähneet vuosikymmeniin.
Kuvasimme viidellä mantereella sulkutilan alettua -
ja ikuistimme luonnon uskomattoman vastareaktion.
Valtameren jättiläiset alkoivat viestiä uudella tavalla poikastensa kanssa.
Gepardien pennut saivat uusia mahdollisuuksia selviytymiseen.
Tämä on emolle parasta aikaa.
Uhanalaisten pingviinien parittelukaudesta tuli ennätyksellinen.
Tämä on ainutlaatuinen tilaisuus kurkistaa villieläinten maailmaan -
ja nähdä, millainen se on, kun ihmiset vaikuttavat siihen vähemmän.
Tämä on maailmanlaajuinen suuren mittakaavan koe.
Planeettamme muuttui vuoden aikana.
KERTOJAÄÄNI
Moni huomasi hiljaisuuden heti sulkutilan alettua.
Liikennemelu väheni maailmanlaajuisesti jopa 70 prosenttia,
ja saatoimme kuulla uuden äänen.
Linnunlaulun.
ALUEEN VÄKILUKU 4,7 MILJOONAA
Nämä juovapääsirkut -
sopeutuvat hiljaisuuteen tekemällä jotain hämmästyttävää.
Ne elävät Golden Gaten kupeessa,
joten niiden laulu hukkuu yleensä liikenteen meluun.
Liikenne on kuitenkin nyt vähentynyt 1950-luvun tasolle,
ja tutkijat kuulevat juovapääsirkkujen parittelukutsuissa uudenlaisia säveliä.
On toivoa, että lintujen parittelukaudesta tulee paras vuosiin.
Melutaso ei ole ainoa, mikä vähenee.
Ilmansaasteet vähenevät ympäri maailmaa ällistyttävällä nopeudella.
Muutamassa päivässä -
Los Angelesissa on paras ilmanlaatu 40 vuoteen.
Kiinassa ilmakehän myrkkykaasupitoisuus laskee puoleen.
Intiassa, joka on yksi maailman saastuneimmista maista,
sulkutilan alkamisesta on vain 12 päivää…
JALANDHAR - INTIA VÄKILUKU YKSI MILJOONA
…kun ihmiset näkevät jotain henkeäsalpaavaa.
Istuimme aamiaispöydässä,
ja isäni ryntäsi sisään.
Hän pyysi meitä yläkertaan, koska vuoret näkyivät.
Valokuvaharrastaja Anshul -
meni katsomaan, miksi isä oli niin innoissaan.
Ihmiset seisoivat katoilla ja päivittelivät,
miten upeilta vuoret näyttivät.
Pysähdyin ja katsoin itsekin.
Taivaan kirkastuessa näimme ensimmäistä kertaa elämässämme -
Himalajan vuoriston.
Yli 200 kilometrin päässä -
sijaitseva planeettamme korkein vuoristo -
oli ollut savusumun peitossa 30 vuoden ajan,
ja se näkyi yhtäkkiä.
Se oli uskomatonta.
Himalaja oli ollut aina saastesumun takana.
Anshulin ottamasta kuvasta tuli maailmanlaajuinen viraali-ilmiö.
Se osoittaa selkeästi,
että meidän pysähtyessämme planeettamme alkoi taas hengittää.
Sulkutila jatkui viikkoja.
NELJÄ VIIKKOA
Matkustuskiellot rajoittivat liikkumistamme vieläkin enemmän.
Peruuttakaa suunnittelemanne lomat.
Matkustajien ja varauksien määrä on vähentynyt.
Lentoliikenne on romahtanut.
Se vähentyi maailmassa noin 90 prosenttia.
Huhtikuussa 2020 -
ulkomaalaisia turisteja oli 114 miljoonaa vähemmän -
kuin samassa kuussa aiempana vuonna.
Espanjassa turistien määrä vähentyi seitsemästä miljoonasta nollaan.
VÄKILUKU 22 MILJOONAA
Floridassa rannat ovat yleensä keväisin täynnä lomalaisia,
mutta ne ovat nyt tyhjinä.
Voisiko tämä tarjota uhanalaiselle merieläimelle -
mahdollisuuden lisääntymiseen?
Merikilpikonnanaaraat palaavat kahden tai kolmen vuoden välein rannoille,
joilla ne kuoriutuivat itsekin.
Ne tulevat munimaan.
Kilpikonnien määrä on vähentynyt rajusti koko maailmassa -
osittain siksi, että ne välttelevät ihmisten kansoittamia rantoja.
Tämä vuosi -
on kuitenkin erilainen.
Kuvaajamme tekee yhteistyötä paikallisten tutkijoiden kanssa -
ja saa tilaisuuden kuvata Juno Beachilla,
joka on yksi maailman vilkkaimpia valekarettikilpikonnien pesimäpaikkoja.
Lisääntymisajan alkaessa -
naaras voi munia rauhassa -
ensimmäistä kertaa elämässään.
Seuraavien viikkojen aikana -
sadat muut naaraat tekevät samoin.
Ihmisen aiheuttamien häiriöiden on ajateltu jo kauan olevan -
merkittävä ongelma kilpikonnien lisääntymiselle.
Tutkijat voivat nyt kuitenkin mitata ensimmäistä kertaa tarkasti,
miten suuri vaikutus on.
Tämä tutkijatiimi työskentelee aamuisin.
He laskivat päivittäin kilpikonnien pesälle johtavat jäljet.
Viimeisten kymmenen vuoden aikana -
valekarettikilpikonnat onnistuivat pesimään -
vain 40 prosentissa tapauksista.
Ovatko ne onnistuneet paremmin, kun rannalla ei ole muita?
Kun rannat oli suljettu ihmisiltä,
luku kohosi 61 prosenttiin, ja se on korkein koskaan näkemämme.
TOHTORI, KILPIKONNATUTKIJA
Tämä on dramaattinen muutos parempaan.
Jokainen uusi pesä merkitsee noin sataa kuoriutuvaa poikasta,
joista kaikista voi tulla lisääntymiskykyisiä aikuisia.
Rantojen ollessa kiinni eläimet saattoivat -
tehdä samoin kuin miljoonia vuosia sitten -
ja onnistua paremmin kuin ihmisten läsnä ollessa.
Kuudentuhannen kilometrin päässä -
Yhdysvaltojen länsirannikolla -
uudenlainen vedenalainen rauha tarjoaa mahdollisuuksia -
meren jättiläisille.
KAAKKOIS-ALASKA
KÄVIJÖITÄ VUOSITTAIN 1,3 MILJOONAA
Joka vuosi yli 10 000 ryhävalasta -
muuttaa Havaijilta -
ruoan perässä näille Alaskan merenlahdille.
Yleensä niiden on jaettava vesialue -
miljoonia matkustajia kuljettavien laivojen kanssa.
Nyt risteilyt on kuitenkin peruttu,
ja veden alla on jopa 25 kertaa hiljaisempaa.
Tutkijat käyttävät hiljaisuudessa vedenalaisia mikrofoneja -
ja tallentavat merkittävän muutoksen.
Ryhävalaat viestivät toisilleen useammin -
ja uusilla tavoilla.
Oli hyvin jännittävää ja myös liikuttavaa…
VALASTUTKIJA
…kuulla valaiden pitkät keskustelut.
Yksi äännähteli, ja sitten oli emo ja poikanen.
En ollut kuullut sellaista koskaan.
Sitä voi verrata keskusteluun ystävien kanssa -
täpötäydessä baarissa.
Se on vaikeaa, eikä silloin puhu paljon. On huudettava.
VALASTUTKIJA
Jos on kuitenkin hiljaisessa kahvilassa,
jossa ei ole paljon melua,
voi käydä paljon yksityiskohtaisemman ja antoisamman keskustelun.
On kuitenkin jotain vielä yllättävämpää.
Valaat voivat nyt viestiä kauemmas keskeytyksettä,
ja osa emoista, kuten tämä, jättää poikasensa yksin.
Tällaista näkee erittäin harvoin.
Emo voi nyt lähteä syömään,
sillä se tietää varmasti, että kuulee poikasen tarvittaessa.
Imettävän emon on syötävä mahdollisimman paljon,
ja se onnistuu parhaiten saalistamalla muiden täysikasvuisten valaiden kanssa.
Valaat sukeltavat syvemmälle,
puhaltavat pyöreitä kuplaseinämiä -
ja saartavat kalat suuriksi parviksi,
ennen kuin siemaisevat niitä tuhansittain.
Se on yksi luonnon hienoimpia esityksiä.
Hiljaisuuden vakuuttamina -
ryhävalasemot voivat liittyä useammin yhteen tällä tavalla.
Tänä vuonna ne ovat täällä yksin.
Ne tekevät, mitä haluavat, missä haluavat ja koska haluavat.
Aiempina vuosina -
vain seitsemän prosenttia poikasista eli aikuiseksi.
Tänä vuonna on todennäköistä, että useampi poikanen selviytyy.
Valailla on ollut vaikeaa joidenkin vuosien ajan…
VALASTUTKIJA
…mutta pandemia on tarjonnut niille omaa rauhaa juuri tarvittaessa.
Vedenalainen melutaso on vähentynyt myös muualla kuin Alaskassa.
Maailmanlaajuinen laivaliikenne vähentyi 17 prosenttia kolmessa kuukaudessa,
ja eläinten elinolot paranivat valtamerissä.
HAURAKINLAHTI - UUSI-SEELANTI
Uuden-Seelannin rannikon delfiinit -
voivat viestiä kolme kertaa kauemmas.
SALISHINMERI - KANADA
Vancouverilaistutkijat havaitsivat laivamelun vähentyneen nelinkertaisesti,
ja miekkavalaat voivat siksi käyttää kaikuluotaintaan -
tehokkaammin saalistaessaan.
Koronaviruspandemia on jatkunut kolme kuukautta.
KOLME KUUKAUTTA
Yhdysvalloissa lähes puolet työvoimasta tekee töitä kotoa käsin.
Maailmanlaajuisesti neljännes liikkeistä on kiinni.
Baarit, ravintolat ja kahvilat pysyvät kiinni.
Kaikki on johtanut vähittäiskaupan pysähtymiseen.
Se tuntuu nyt hylätyltä. Kuin täällä ei olisi ketään.
Maailman suurimmissa kaupungeissa -
jalankulkijoiden määrä on vähentynyt yli 90 prosenttia.
Kun kaupunkien keskustat ovat lähes autioita,
alamme nähdä kiinnostavia kuvia -
kaupunkielämästä nauttivista eläimistä.
ETELÄ-AFRIKKA
Virtahepo on matkalla huoltoasemalle.
Sakaalit nauttivat paikallisesta puistosta.
Jopa puuma kuljeskelee jalkakäytävällä.
Yksi eläin sopeutuu näihin hylättyihin kaupunkiympäristöihin -
poikkeuksellisen kekseliäästi.
JAPANI
KÄVIJÖITÄ VUOSITTAIN 13 MILJOONAA
Japaninhirvet ovat asuneet Naran kaupungissa -
ainakin 1 300 vuotta.
Useimmat niiden laidunniityistä -
ovat jääneet rakennusten alle.
Nämä eläimet ovat yleensä arkoja, mutta ne löysivät ratkaisun.
Japaninhirvet kääntyivät Naran temppelien 13 miljoonan vuosittaisen vieraan puoleen.
Ne huomasivat, että kunnioittava käytös -
toi herkullisia palkintoja.
Riisilesekekseistä oli tullut tärkeä osa niiden ruokavaliota.
Pandemia kuitenkin muutti sen.
Japaninhirvien suosituin herkkupala katosi yhdessä yössä.
Sekä ihmiset että keksit katosivat.
Hirvien pelätään näkevän nälkää.
Vanhimmilla hirvillä tuntuu kuitenkin olevan suunnitelma.
Ne johdattavat ryhmän pois temppelialueelta.
Ne tuntuvat tietävän tarkkaan, minne menevät.
Ne suuntaavat valtaväylälle -
ja lähtevät syvälle kaupungin betoniviidakkoon.
Mutta mistä laajan kaupunkialueen kolkasta ne löytävät ruokaa?
Kuljettuaan kaksi ja puoli kilometriä -
joukkio pysähtyy.
Tämä vaatimaton maatilkku kuuluu hirvien entisiin laidunmaihin.
Yllättävää kyllä vanhemmat hirvet -
näyttävät muistavan ruokapaikan.
Hirvet saavat sieltä kaiken tarvitsemansa:
tuoretta nurmea, lehtiä ja ruohoa.
Seuraavina viikkoina -
hirvet laiduntavat pikku maakaistaleiden muodostamalla tilkkutäkillä.
Ihmisten poissaolosta oli muutakin hyötyä.
Tutkijat huomasivat, että uusi ruokavalio edisti hirvien terveyttä -
ja turistien määrän laskeminen merkitsi myös vähemmän muovia,
joka voi koitua hirvien kohtaloksi.
Vaikka näyttäisi siltä, että eläimet hyötyvät ihmisten läsnäolosta,
ne voivat monissa tapauksissa paremmin ilman meitä.
Ihmisten pysyttyä loitolla neljä kuukautta…
BUENOS AIRES - ARGENTIINA VÄKILUKU 15,2 MILJOONAA
…villieläimet saivat kaikkialla uusia mahdollisuuksia.
Argentiinassa -
yleensä arat vesisiat -
rynnivät hoidettuihin puutarhoihin vauraalla esikaupunkialueella,
joka rakennettiin niiden asuttamille kosteikkomaille.
Mikään ei näytä estävän niitä nauttimasta alkuperäisen kotinsa antimista.
Tuota noin.
Lähes mikään ei voi.
Mitä pidempään ihmiset ovat poissa, sitä enemmän eläimet rohkaistuvat.
Afrikan safarikauden peruuntuessa…
KÄVIJÖITÄ VUOSITTAIN 4,2 MILJOONAA
…yksi tappava saalistaja laatii omat sääntönsä.
Tämä ylellinen mökki on tyhjillään.
Ei kuitenkaan mene kauan, ennen kuin uudet vieraat saapuvat.
Vihermarakatit varaavat paikan altaan reunalta.
Impalat ja njalat puolestaan -
nauttivat salaattibaarin antimista.
Lähistöllä on myös -
täysikasvuinen urosleopardi.
Öisen saalistajan ilmaantuminen päiväsaikaan -
on todellinen yllätys.
Myös kuvaustiimillemme.
Älkää liikkuko.
VILLIELÄINKUVAAJA
Olen kokenut pelottavia hetkiä aiemminkin, mutta tämä oli kaiken huippu.
Afrikassa -
leopardit ovat menettäneet 60 prosenttia elintilastaan ihmisille,
mikä on vaikeuttanut niiden mahdollisuuksia saalistaa.
Täällä ei kuitenkaan ole turisteja,
joten leopardi näkee tilaisuutensa tulleen -
ja muuttaa käyttäytymistään merkittävästi.
Se alkaa saalistaa päiväsaikaan.
On harjoiteltava pari kertaa,
mutta ennen pitkää -
leopardin uusi strategia -
osoittautuu kannattavaksi.
Afrikan leopardien määrä -
on vähentynyt 30 prosenttia viimeisen 25 vuoden aikana.
Sulkutila-ajan buffetissa voi kuitenkin syödä mielin määrin,
joten tämä leopardi voi hyvin.
Mökistä on tullut sen oma yksityinen valtakunta.
Pandemian alusta on kuusi kuukautta.
KUUSI KUUKAUTTA
Syyskuussa yli 40 maassa oli yhä voimassa rajoituksia,
jotka vaikuttivat kolmen miljardin ihmisen elämään.
Suuret kokoontumiset,
kuten urheilutapahtumat, konsertit ja festivaalit,
eivät onnistu ennen luotettavan hoidon, kuten rokotuksen, löytymistä.
Ihmisten sopeutuessa uuteen normaaliin -
luonto elpyy entisestään.
GANGES-JOKI - INTIA
Intiassa Ganges-joen -
happipitoisuus kasvaa 80 prosenttia.
ATLANTIN RANNIKKO - MAROKKO
Afrikan Atlantin puoleisella rannikolla -
veden puhtauden taso kohoaa heikosta erinomaiseksi.
Ihmisten hiljaiselo on nyt jatkunut riittävän pitkään,
jotta siitä voi hyötyä eläinten uusi sukupolvi.
KAPKAUPUNKI - ETELÄ-AFRIKKA
VÄKILUKU 4,7 MILJOONAA
Etelä-Afrikan rannikolla -
uudet ylpeät vanhemmat ovat aamuisella työmatkallaan.
Ne ovat afrikanpingviinejä,
jotka ovat asettuneet elämään aivan ihmisten läheisyyteen.
Poikasten ollessa pieniä -
ne lähtevät joka aamu merelle kalaan.
Poikaset ovat hyvin vaativia.
Niiden on syötävä joka päivä noin 15 prosenttia painostaan.
Onneksi afrikanpingviinit ovat todella taitavia saalistajia -
ja voivat sukeltaa 80 metrin syvyyteen -
hamuamaan kalaparvia ja äyriäisiä.
Saaliin vieminen nälkäisille poikasille on kuitenkin ongelma.
Nämä rannat pursusivat aiemmin ihmisiä.
Kun pingviinit olivat valmiita palaamaan kalastusretkeltä,
niiden reitti oli tukossa.
Monet odottivatkin vedessä auringonlaskuun,
jolloin ihmisjoukot suuntasivat kotiin.
Tänä vuonna ranta on kuitenkin autio.
Pingviinit luopuvat vanhasta rutiinistaan -
ja suuntaavat nyt kotiin vietettyään merellä vai muutaman tunnin,
vatsa täynnä kalaa poikasiaan varten.
Valoisa aika jatkuu vielä pitkään, joten ne voivat myös palata merelle.
Poikaset saavat nyt ruokaa kaksi tai kolme kertaa päivässä.
Ne voivat paremmin ja kasvavat nopeammin,
ja tämän perheen tavoin pingviinit onnistuvat myös kasvattamaan kaksosia.
Hyviä uutisia on enemmänkin.
Seuraavien viikkojen aikana -
osa vanhemmista onnistuu kasvattamaan toisenkin poikueen,
eikä vastaavaa ole nähty täällä yli kymmeneen vuoteen.
Olemme olettaneet vuosien ajan, että pingviinit ja ihmiset -
tulevat täällä hyvin toimeen.
Todellisuudessa teemme kuitenkin pingviinien elämästä vaikeaa.
Etelä-Afrikan pingviinien määrä -
on vähentynyt lähes 70 prosenttia viimeisten 30 vuoden aikana,
joten ne tarvitsevat kaiken avun, jonka voimme antaa.
Kaupunkien asukkien poikaset eivät ole ainoita, joiden elämä kukoistaa.
Vuoden aikana määrättyjen rajoitusten vaikutukset -
alkavat nyt tuntua myös maailman luonnonvaraisimmissa paikoissa.
MASAI MARA - KENIA KÄVIJÖITÄ VUOSITTAIN 300 000
Eräs suuri kissaeläin voi suojella poikasiaan uudella tavalla.
Gepardi.
Planeettamme nopein maaeläin.
Sillä on kuitenkin heikkoutensa.
Hoikan rakenteen takia gepardeilla ei ole samaa voimaa kuin kilpailijoillaan,
kuten leijonilla ja hyeenoilla.
Ne varastavat gepardien ateriat -
eivätkä epäröi tappaa gepardien pentuja.
Gepardien on siis pidettävä matalaa profiilia.
Ruokittavana on kuitenkin kaksi pentua,
joten tämän emon on saatava saalis muutaman päivän välein.
Emon saalistaessa -
puolen vuoden ikäiset pennut piileskelevät korkeassa ruohossa.
Emolla on kuitenkin pulma, kun saalis on tapettu.
Emo on satojen metrien päässä poikasista,
ja ruho on liian suuri raahattavaksi niiden luo.
Jos emo taas jättää saaliin, raadonsyöjät voivat varastaa sen.
Se ratkaisee tilanteen naukuhuudolla -
kutsuakseen poikaset luokseen.
Sen on oltava varovainen.
Jos se naukaisee liian kovaa tai liian usein,
se saa vihollisten huomion kiinnittymään puolustuskyvyttömiin pentuihin.
Tämän hetken tullessa -
gepardien on ennen ollut vaikea kuulla toisiaan.
Sulkutilaa edeltävinä vuosina -
gepardien saalistuksen näkeminen oli toivomuslistan kärjessä -
Masai Maran turisteilla.
Saaliin saaneen emon ympärille asettuneet ihmisjoukot olivat kuitenkin ongelma.
Hälinää oli paljon. Autot ajelivat sinne tänne.
GEPARDITUTKIJA
Oppaat puhuivat radiopuhelimeen ja ihmiset toisilleen.
Mekkala hukutti naukuhuudot,
joilla gepardiemot kutsuivat poikasiaan.
Kova melu -
peitti luonnolliset äänet, jotka ovat tärkeitä gepardien selviytymiselle.
Gepardien naukuhuudot voivat houkutella viholliset paikalle.
Tänä vuonna -
ihmiset eivät kuitenkaan häiritse emoa juuri ollenkaan.
Se kutsuu pentujaan vain pari kertaa autiolla savannilla,
kunnes pennut kuulevat äänen -
ja tulevat emonsa luo.
Emot joutuvat kutsumaan poikasiaan vähemmän.
Poikaset reagoivat jo muutaman kerran jälkeen.
Ihmiset ovat poissa,
ja tutkijat näkevät, että gepardien pennut voivat paremmin.
Ennen koronaviruspandemiaa vain yksi kolmesta pennusta selvisi.
Nykyisin tapaamme -
enemmän yli kolmikuisia pentuja.
Se herättää toivon,
että useammat pennut selviytyvät -
ja gepardikanta vahvistuu.
Afrikassa on enää vain 7 000 täysikasvuista gepardia,
joten kaikki pennut ovat tärkeitä.
Vuosi on ihmisille haasteellinen…
BWINDIN KANSALLISPUISTO
…mutta monet uhanalaiset eläimet -
nauttivat selviytymismahdollisuuksiensa lisääntymisestä.
Häiriöiden vähennettyä vuonna 2020 -
paikallisille vuorigorilloille -
kaksi kertaa enemmän poikasia kuin yleensä.
Englannin etelärannikolla…
ENGLANTI
…harvinaisia okamerihevosia on enemmän kuin kymmeneen vuoteen,
sillä niiden meriruohokoti toipuu laivaliikenteen aiheuttamista tuhoista.
KENIA
Keniassa ei tapettu yhtäkään sarvikuonoa sarven takia -
ensimmäistä kertaa sitten vuoden 1999.
Sulkutila alkoi vuosi sitten.
KAKSITOISTA KUUKAUTTA
Monet meistä löysivät vuoden aikana lohtua luonnosta.
Maailma muuttui vuodessa uskomattomilla tavoilla.
Maailman hiilidioksidipäästöt -
vähentyivät kuusi prosenttia -
eli enemmän kuin koskaan mittausten historiassa.
Myös maan pinnan alla tapahtui merkittäviä muutoksia.
Matkailun ja teollisuuden aiheuttamat värähtelyt puolittuivat,
ja jakso oli maanalaisen mittaushistorian hiljaisin.
Sulkutilan vaikutus ei kuitenkaan kestä ikuisesti.
Miten tämä hetki voi innoittaa meitä -
löytämään tapoja elää rinta rinnan luonnon kanssa?
Intiassa jotkut tarttuvat jo mahdollisuuteen -
elää sopusoinnussa -
hyvin vahvojen mutta uhanalaisten eläinten kanssa.
ASSAM - INTIA VÄKILUKU 36 MILJOONAA
Täysikasvuisen aasiannorsun -
on syötävä päivittäin 150 kiloa ruokaa.
Niiden luonnollisesta elinympäristöstä on säilynyt vain murto-osa,
ja monien kotimetsien tilalla on nyt viljelymaata.
Norsut rynnivät siksi usein pelloille syömään viljaa selviytyäkseen.
Maanviljelijät puolestaan yrittävät puolustaa peltojaan.
He menettävät kuitenkin usein puolet elintärkeästä riisisadostaan.
Meiltä meni koko yö -
niiden häätämiseen metsään,
mutta ne palasivat takaisin -
ja meidän oli hätisteltävä niitä uudelleen.
Norsut eivät ole uhka vain maatiloille.
Ne myös etsivät ruokaa kylistä -
ja ovat tallanneet ihmisiä.
Ympäri maata -
noin 400 ihmistä ja sata norsua -
kuolee vuosittain näissä yhteenotoissa.
Yhteisö kokeilee kuitenkin uutta lähestymistapaa -
ongelman ratkaisemiseen.
Sulkutilan takia kotiin palanneet kaupungin työntekijät -
voivat olla avuksi -
paikallisen luonnonsuojelujärjestön projektissa.
Sulkutila antoi hienon mahdollisuuden…
LUONNONSUOJELIJA
…istuttaa kasveja norsuja varten.
He istuttavat metsän laitaan puskurivyöhykkeen -
nopeasti kasvavaa villiriisiä ja ruohoja norsujen ruoaksi.
Koko yli 500 ihmisen yhteisö tuli mukaan auttamaan.
LUONNONSUOJELIJA
Vain parissa kuukaudessa -
he muokkaavat puolentoista neliökilometrin laajuisen maa-alueen.
He eivät myöskään enää aja norsuja tiehensä -
vaan järjestävät niille tervetuliaisjuhlat.
Vilja on varmista korjattavaksi,
mutta syövätkö norsut niitä varten istutetut ruohot,
vai rynnivätkö ne maanviljelijöiden pelloille?
Kun ihmiset palaavat kotiin,
metsän reunassa alkaa näkyä liikettä.
Norsut tulevat yksitellen esiin puiden suojasta.
Emoja.
Poikasia.
Suuri ja nälkäinen perhe, jossa on 26 norsua.
Miten pitkälle ne tulevat?
Ne pysyttelevät metsän reunassa -
ja herkuttelevat vain niille istutetuilla kasveilla.
Ajoimme ne ennen pois.
Asiat ovat kuitenkin nyt muuttuneet.
Se tuntuu hyvältä, ja olemme onnellisia.
Sadonkorjuukauden aikana -
norsut eivät koskaan harhaudu maanviljelijöiden pelloille -
eivätkä tule kylään.
Jos me rakastamme norsuja,
nekin rakastavat meitä.
Kasvivyöhykkeestä -
tulee pitkäaikainen ratkaisu -
ikuiseen ongelmaan.
Lähistön kylät -
puhuvat jo luonnonsuojelujärjestön kanssa sen soveltamisesta muuallakin.
Kun katsomme mennyttä vuotta,
joka on ollut hyvin vaikea monelle meistä,
mitä voimme oppia tulevaisuuden turvaamisesta, oli kyse sitten luonnosta -
tai meistä itsestämme?
Meidän on mietittävä, miten voimme elää rinta rinnan.
Meidän on ymmärrettävä, että voimme antaa luonnolle tilaa.
Ei ole itsestäänselvyys,
että palaamme menneeseen.
Luonto on reagoinut eri tavoilla uskomattoman nopeasti.
Tämä on osoittanut, että jopa vaatimattomat elämänmuutokset -
voivat olla luonnolle elintärkeitä kaikkialla maailmassa.
Pieniä sulkuja voisi olla joka kesä.
Rannat voisi sulkea öisin. Niitä ei tarvitse sulkea päivisin.
Ihmiset voivat tehdä pieniä muutoksia varmistaakseen,
että onnistumme elämään sopusoinnussa luonnon kanssa.
Tiedämme, että kun laivat kulkevat hitaammin -
ja yhtenäisissä ryhmissä, niistä on vähemmän häiriötä.
Siten voimme suojella vedenalaista äänimaailmaa ja valaita.
Valmistelemme kansallispuistojen viranomaisille suosituksia,
joiden tavoitteena on edistää turistien ja oppaiden hyvää käytöstä -
ja näiden eläinten selviytymistä.
Maailma muuttui tänä ainutlaatuisena vuonna.
Huomasimme, että voimme auttaa luontoa kukoistamaan,
ja jos teemme niin,
voimme vaikuttaa kaikkien hyvinvointiin planeetallamme.
Tiedän, että on korkea aika -
tehdä kaikki voitavamme ilmansaasteiden vähentämiseksi.
Emme ole kaukana luonnosta.
Olemme huomanneet, että luonnon ja meidän välillä on -
syvällinen ja yllättävä yhteys.
Jos haluamme kukoistaa tulevaisuudessa,
nyt on ratkaiseva hetki -
löytää tapoja jakaa planeettamme -
kaiken elollisen kanssa.
Tekstitys: Liisa Sippola